У ліку найбольш запатрабаваных электронных рэсурсаў заставаліся ЭК НББ, бібліяграфічныя базы ІНІГН РАН, РКП, РДБ, РНБ, БД нацыянальных бібліяграфій замежных краін. Пашырылася работа ў цэнтры прававой інфармацыі, дзе арганізаваны доступ да БД па беларускаму, расійскаму і ўкраінскаму заканадаўствах. Атрыманне інфармацыі ў пакетным рэжыме (падбор дакументаў па тэме і атрыманне іх копій, выяўленне бібліяграфічных звестак аб дакуменце і атрыманне яго копіі) заставалася найбольш запатрабаванай паслугай для карыстальнікаў. Традыцыйна больш за палову даведак у цэнтры прававой інфармацыі выконвалася з выкарыстаннем паўнатэкставых БД, у першую чаргу БД КонсультантПлюс. Паглыбіліся сувязі з арганізацыямі і фірмамі-стваральнікамі БД: НЦПІ, ЮрСпектрСветоч-инфо Эксперт-центр. Актывізаваліся сувязі з НЦПІ: БД Эталон дапоўнена раздзеламі Судебная практика і Законодательство СССР праведзены заняткі з бібліёграфамі ПЦПІ рэспублікі, распрацаваны прапановы па далейшым супрацоўніцтве. 